之声，二人攀藤葛相扶而上，见一黑丈夫若唿若召曰：‘吾老猿公也，望子久矣。’遂授二人以棍法、拳法，凡数累夜而后精习。一时有俞家拳、邓家棍之号。后二人皆以武功显，闽乱以靖。镳爲城仲子，少豪伉，治诸生业，读书清源山之半岭岩，以《礼经》争魁。后就学一峰书院。万历十七年（1589年）己丑科进士，授青浦令，入为户部主事，升郎中，坐为青浦令时失旁邑贵人，谪广东归善令，政尚廉简，催科得宜；筑天泉书院，与诸生讲学肄业。擢南户部去，百姓遮道涕泣。出守南阳府，关心民瘼，郡连水旱，请捐帑金三万赈之，卒于官。